CELEX: 62008TB0176
Language: sk
Date: 2009-07-09 00:00:00
Title: Vec T-176/08: Uznesenie Súdu prvého stupňa z  9. júla 2009 — infeurope/Komisia ( Žaloba o nečinnosť, žaloba o neplatnosť a žaloba o náhradu škody — Verejné zmluvy na poskytnutie služieb — Verejné obstarávanie týkajúce sa údržby počítačových systémov ÚHVT — Odvolanie v správnom konaní pred Komisiou — Implicitné rozhodnutie Komisie o zamietnutí — Nové žalobné návrhy — Súvislosť medzi žalobou o nečinnosť a žalobou o náhradu škody — Zjavná neprípustnosť )

26.9.2009   
            
            
               SK
            
            
               Úradný vestník Európskej únie
            
            
               C 233/15
            
         Uznesenie Súdu prvého stupňa z 9. júla 2009 — infeurope/Komisia
   (Vec T-176/08) (1)
   
   („Žaloba o nečinnosť, žaloba o neplatnosť a žaloba o náhradu škody - Verejné zmluvy na poskytnutie služieb - Verejné obstarávanie týkajúce sa údržby počítačových systémov ÚHVT - Odvolanie v správnom konaní pred Komisiou - Implicitné rozhodnutie Komisie o zamietnutí - Nové žalobné návrhy - Súvislosť medzi žalobou o nečinnosť a žalobou o náhradu škody - Zjavná neprípustnosť“)
   2009/C 233/27
   Jazyk konania: angličtina
   
      Účastníci konania
   
   
      Žalobkyňa: infeurope (Luxemburg, Luxembursko) (v zastúpení: O. Mader, advokát)
   
      Žalovaná: Komisia Európskych spoločenstiev (v zastúpení: N. Bambara a E. Manhaeve, splnomocnení zástupcovia)
   
      Predmet veci
   
   Jednak návrh na určenie nečinnosti Komisie v rozsahu, v akom Komisia protiprávne opomenula zrušiť rozhodnutie o zadaní rámcových zmlúv v nadväznosti na verejné obstarávanie Úradu pre harmonizáciu vnútorného trhu (ochranné známky a vzory) (ÚHVT) AO/042/05 na údržbu softvérov týkajúcich sa systémov hlavnej činnosti ÚHVT v oblasti ochranných známok a vzorov, ako aj vypovedať osobitné zmluvy uzavreté v nadväznosti na tieto rámcové zmluvy a subsidiárne návrh na zrušenie údajného implicitného rozhodnutia Komisie, ktorým zamietla odvolanie v správnom konaní žalobkyne z 2. decembra 2007 v rámci uvedeného verejného obstarávania a jednak návrh na náhradu škody údajne spôsobenej neoprávnenou nečinnosťou Komisie
   
      Výrok uznesenia
   
   
               1.
            
            
               Žaloba sa zamieta.
            
         
               2.
            
            
               infeurope je povinná nahradiť trovy konania, ako aj trovy konania, ktoré vznikli Komisii.
            
         
               3.
            
            
               Konanie o návrhu European Dynamics SA na vstup do konania ako vedľajší účastník, sa zastavuje.
            
         
               4.
            
            
               infeurope, Komisia a European Dynamics znášajú svoje vlastné trovy konania v súvislosti s návrhom na vstup vedľajšieho účastníka do konania.
            
         
      (1)  Ú. v. EÚ C 171, 5.7.2008.